proxectonos/corpus_dominio_legal_administrativo_tmp huggingface dataset:
07/01/2014 | Administración LocalMunicipal
Ferrol
Tesourería-Recadación
Edicto de notificación de requirimento para designación de bens ao debedor

Citación por comparecencia (artigo 112 LXT) Edicto de notificación de REQUIRIMENTO PARA DESIGNACIÓN DE BENS AO DEBEDOR Faise público que o Concello de Ferrol, mediante o presente edicto, notifícalles O REQUIRIMENTO PARA DESIGNACIÓN DE BENS aos suxeitos pasivos que figuran como debedores nesta Administración, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento xeral de recadación, aprobado por Real decreto 939/2005, do 29 de xullo. Transcorreron os prazos sinalados no artigo 62.5 da Lei 58/2003, do 17 de decembro, xeral tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. Comparecencia De conformidade co estipulado no artigo 112 da Lei 58/2003, do 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas desta Recadación Municipal, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Advertencias De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración tributaria. Este edicto publicarase no taboleiro de anuncios do Excmo. Concello de Ferrol, e no Boletín Oficial da Provincia, en cumprimento do establecido nos artigos 112 da Lei xeral tributaria. Ferrol, 10 de decembro de 2013. A recadadora Asdo.: M.ª Jesús Vila Bocija
07/01/2014 | Administración LocalMunicipal
Padrón
Anuncio de aprobación das datas de celebración da festa da Pascua 2014

ANUNCIO APROBACIÓN DAS DATAS DE CELEBRACIÓN DA FESTA DA PASCUA 2014. En cumprimento do establecido na condición 14 do prego que rexe a licitación das autorizacións para o uso temporal do dominio público municipal para a instalación de atraccións feirais no Concello de Padrón con motivo das festas de Pascua 2013, 2014, 2015 e 2016, faise público que a Xunta de Goberno Local, na sesión realizada o 2 de xaneiro do 2014, adoptou o seguinte acordo: Primeiro. –Aprobar as seguintes datas de celebración da festa da Pascua 2014:  Inicio da montaxe das instalacións: o 6 de abril do 2014 a partir das 19.00 horas unha vez recollido o mercado dominical e realizada a limpeza do mesmo.  Inicio das festas e da posta en funcionamento das actividades: o 13 de abril do 2014.  Remate das festas e do funcionamento das actividades: o 27 de abril do 2014.  Data máxima para a desmostaxe das instalación: o 2 de maio do 2014 ás 00.00 horas. Segundo. –As persoas titulares das autorizacións concedidas por acordo da Xunta de Goberno Local do 14 marzo do 2013 que estén en vigor deberán proceder ao pagamento do prezo de adxudicación da parcela ou parcelas, correspondente ao exercizo 2014, no prazo máximo de 10 días naturais, contados desde a publicación deste acordo no BOP, formalizando o ingreso na conta bancaria que se identifica a continuación e facendo constar no mesmo os seguintes datos:  Conta bancaria:  Concepto: “Adxudicación Pascua-2014”.  Nome e apelidos ou razón social.  DNI, NIE ou CIF.  Zona e número de cada unha das parcelas adxudicadas. No suposto de que a persoa adxudicataria non cumprimentase este pagamento no prazo sinalado, declararase extinguida a autorización, o que poderá conlevar a súa inhabilitación para ser adxudicatario dun posto nestas festas durante os próximos catro anos, a orde de levantamento ou desmontaxe do posto e a esixencia de calquera outra responsabilidade na que incorrese. Terceiro. –Publicar o presente acordo no Boletín Oficial da Provincia da Coruña, na páxina web (www.concellodepadron.es) e no taboleiro de anuncios da Casa do Concello, coa indicación de que pon fin á via administrativa e contra o cal poderase interpoñer, potestativamente, recurso de reposición ante o alcalde no prazo dun mes, contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Cuarto. –Dar traslado do presente acordo aos servizos municipais de Intervención e Tesourería. Padrón, 2 de xaneiro do 2014. O alcalde Asdo.: Antonio Fernández Angueira
07/01/2014 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edito de citación. Procedementos de xestión tributaria

NOTIFICACIÓN POR COMPARECENCIA PROCEDEMENTOS DE XESTION TRIBUTARIA ACTO ADMINISTRATIVO: NOTIFICACIÓNS e comunicacións En virtude do disposto no art.112 da Lei 58/2003, xeral tributaria, non sendo posible practicar a notificación do acto administrativo apuntado por causas non imputables á Administración e tendo realizado, polo menos, os intentos de notificación esixidos na citada norma, polo presente anuncio cítase aos obrigados tributarios que se relacionan no documento anexo para seren notificados por comparecencia nos procedementos de xestión tributaria que se indican. Os interesados ou os seus representantes deberán comparecer no prazo máximo de quince días naturais, contados dende o día seguinte ao da publicación deste edito no Boletín Oficial da Provincia. Transcorrido o devandito prazo e de non comparecer, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Edificio de Servizos Económicos Municipais, Departamento de Facenda e Xestión de Tributos, sito en Rúa da Franxa núm.20 primeiro andar, C. P.15001 A Coruña. Horario: de 8 a 14 horas, de luns a venres. A Coruña, 19 de decembro de 2013 O director da Área de Facenda e Administración Pública Martin Gonzalez Rodriguez 1) SEGUNDO TIPO DE NOTIFICACIÓN E TRIBUTO 1. a) NOTIFICACIÓN COLECTIVA DE LIQUIDACIÓNS PROVISIONAIS.
07/01/2014 | Administración LocalMunicipal
Betanzos
Anuncio exposición pública solicitud aprobación tarifas de taxis

A Asociación de Taxis de Betanzos solicitou aprobación de tarifas da prestación do servizo público de transporte de viaxeiros en Taxi no Concello de Betanzos determinadas mediante aparatos taxímetro, a tal efecto, concédese trámite de audiencia no procedemento por un periodo de QUINCE DIAS a partir da inserción do correspondente anuncio no “B. O da Provincia”, a os interesados a o obxecto de que poidan alegar e presentar as reclamacións o as suxerencias que estimen pertinentes. Betanzos, 28 de novembro de 2013. O ALCALDE-PRESIDENTE, Asdo. José Ramón García Vázquez.
07/01/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de dereitos ou créditos

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das dilixencias de embargo de dereitos ou créditos que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 19 de decembro de 2013 O xefe do Departamento de Recadación Asdo.: Emilio Antonio Álvarez Fachado
07/01/2014 | Administración LocalMunicipal
Arzúa
Licenza apertura cemiterio parroquial

Incoado expediente a favor de Don Carlos Nestor Monraval De Sardi, que di actuar en nome e representación da Co-misión do Cemiterio de Santa María, interesando autorización para poder levar a cabo as obras de ampliación do cemiterio parroquial, sito no lugar da Igrexa da mesma parroquia, parcela 303 do plano xeral da zona de concentración parcelaria de Arzúa-A Mella-Viladavil. Sométese a información pública por un prazo de quince días hábiles, periodo durante o cal, na oficina xeral da Casa do Concello en horario de 9 a 14:30 horas, poderá ser consultado o expediente completo, aos efectos previstos no artigo 52 do Decreto 134/1998, do 23 de abril, sobre policía sanitaria mortuoria. En Arzúa, 18 de decembro de 2013 O alcalde Asdo.: José Luís García López
07/01/2014 | Administración LocalMunicipal
Arzúa
Apertura tenda de dietética

Tramitándose expediente a instancia de Don Marcos García Varela, sobre solicitude de licenza de apertura de local, sito na rúa Alcalde Juan Vidal, 4, con destino a tenda de dietética. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 16 de decembro de 2013 O alcalde Asdo.: José Luís García López
07/01/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación dun informe de valoración

EDICTO DE CITACIÓN PARA A NOTIFICACIÓN DUN INFORME DE VALORACIÓN D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal a os debedores que se relacionan, ou aos seus representantes, según o que establece o artigo 112.1 da Lei 58/2003, xeral tributaria, por medio do presente escrito e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se especificará, dos informes de valoración, emitidos no curso dos expedientes administrativos que lles afectan, incoados por esta Recadación: INFORME DE VALORACIÓN No curso de cada un dos expedientes de prema referenciados, o Servizo de Urbanismo emitiu o informe de valoración que consta no devandito expediente, relativo ao inmoble identificado neste, dando con iso cumprimento ao que dispón o art.97.3 do Regulamento xeral de recadación. O citado ben foi obxecto de anotación preventiva de embargo no Rexistro da Propiedade. Prazo da comparecencia: A comparecencia para recibir a notificación aludida terá que se producir no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o devandito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar de comparecencia: Oficinas do Departamento de Recadación, sitas na r/ Franxa, 20-baixo; horario: de luns a venres, das 8.00 ás 14.00 horas. A Coruña, a 18 de decembro de 2013. O xefe do Departamento de Recadación
07/01/2014 | Administración LocalMunicipal
A Coruña
Área de Facenda e Administración Pública
Contratación
Modificación pregos licitación As-53/2013

Modificación pregos licitación As-53/2013. Por resolución da Tte. alcalde da Área de Facenda e Administración Pública, de data 23 de decembro de 2013, anúlanse os pregos de cláusulas administrativas particulares e de prescricións técnicas reguladores da contratación do servizo de conserxaría e outros servizos de natureza polivalente para o funcionamento do centro cívico de Castrillón e as unidades de atención social de Catro Camiños e Monte Alto (As-53/2013), aprobándose uns novos pregos. O anuncio de licitación foi publicado no BOP de data 12 de novembro de 2013, núm.215, páxina 13972. Según o art.75 do R. D. 1098/2001, do 12 de outubro, polo que se aproba o Regulamento Xeral da Lei de Contratos, o prazo de presentación de ofertas será de 15 días, a contar dende o seguinte ó da publicación deste anuncio no Diario Oficial de Galicia. A Coruña, 26 de decembro de 2013. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
07/01/2014 | Administración LocalMunicipal
Culleredo
Secretaría Xeral
Aprobación provisional da Ordenanza reguladora do fomento de obras e instalacións para a mellora da accesibilidade

O Pleno do Concello de Culleredo, en sesión extraordinaria celebrada o día 18 de decembro de 2013, aprobou provisionalmente a modificación da Ordenaza reguladora do fomento de obras e instalacións para a mellora da accesibilidade. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 23 de decembro de 2013. O alcalde, Asdo.: Julio Sacristán de Diego.
07/01/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43649. Aranxo de camiño

Concello de Sada, con DNI P1507600C e enderezo Avd. da Mariña, 25, solicita de Augas de Galicia a autorización de obras no lugar de Camiño en Vertín, parroquia de Mondego (San Xián), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43649. As obras solicitadas consisten na execución do proxecto de “ Obras de mellora do camiño dos Redondos e outros, con apertura de gavias e drenaxes, aporte de zahorras e gravas para o seu posterior tratamento asfáltico. Sada ( A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2013 O xefe do servizo territorial Antonio López Grueiro
07/01/2014 | Administración LocalMunicipal
Toques
Edicto sobre aprobación do Orzamento do 2014

Aprobado inicialmente polo Pleno da Corporación o Orzamento Municipal para o exercicio económico de 2014, a plantilla de persoal e a relación de postos de traballo para dito exercicio, en cumprimento do disposto no artigo 150.1 da Lei 39/1988, de 28 de Decembro, e disposicións concordantes, exponse ao público na Secretaría deste Concello, polo prazo de quince días hábiles - que empezarán a contarse dende o seguinte ao da inserción do presente edicto no Boletín Oficial da Provincia -, a fin de que durante este prazo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente desta Corporación.- Toques, 23 de decembro de 2013.- O ALCALDE, Asdo. José Antonio Castro Fraga.-
07/01/2014 | Administración LocalMunicipal
Teo
Exposición pública do expte. AP-17/2013

Tramítase no Departamento de Urbanismo do Concello de Teo Actividade: Implantación de estación base compartindo infraestrutura existente de RETEGAL Situación: Polígono nº 512, parcela nº 887 de Catastro de San Cristobal de Reis Solicitante: TELEFÓNICA MÓVILES ESPAÑA S. A. De conformidade co disposto no artigo 86 da Lei 30/1992, de 26 de novembro, de réxime xurídico das administracións publicas e do procedemento administrativo común, o expediente exponse ao público durante un prazo de vinte días, contados desde o día seguinte ao da inserción deste edicto no BOP. As persoas interesadas poderán examina-lo expediente no Departamento de Urbanismo do Concello en horario de oficina e, de se-lo caso, formular por escrito as reclamacións ou observacións que estimen oportunas Teo, 19 de decembro de 2013 O alcalde Martiño Noriega Sánchez
07/01/2014 | Administración LocalMunicipal
Melide
Anuncio de licitación da concesión para a xestión, explotación e mantemento do ximnasio e da piscina municipal cuberta de Melide

Anuncio de licitación da concesión para a xestión, explotación e mantemento do ximnasio e da piscina municipal cuberta de Melide ANUNCIO DE LICITACIÓN 1.–Entidade adxudicadora. a) Organismo: Concello de Melide. b) Dependencia que tramita o expediente: Secretaría. c) N.º expediente: 17/13. d) CPV 2008: 92610000-0 Servizos de explotación de instalacións deportivas.2.–Obxecto do contrato. a) Descrición do obxecto: xestión, explotación e mantemento do ximnasio e da piscina municipal cuberta de Melide. b) Lugar de execución: Concello de Melide. c) Prazo de execución: 8 anos. d) Prórroga: non existe posibilidade de prórroga.3.–Tramitación e procedemento. a) Tramitación: ordinaria. b) Procedemento: aberto, oferta económica mais vantaxosa con varios criterios de adxudicación.4.–Orzamento de adxudicación: 2.258.770,16 €, que corresponde ao importe total de custo da concesión administrativa do servizo público durante os 8 anos de duración. Subvención máxima: 73.043,16 € 5.–Garantías. Provisional: non se esixe. Definitiva: 5% do importe de adxudicación (excluído o IVE). 6.–Obtención de documentación e información. Entidade: Concello de Melide. Enderezo: praza do Convento n.º 5, 15800, Melide, A Coruña. Teléfono 981 505003. Fax 981506203 Perfil do contratante: www.concellodemelide.org, www.contratosdegalicia.es Correo electrónico: contratacion@melide. dicoruna. es 7.–Clasificación do contratista: non se esixe.8.–Presentación de ofertas ou das solicitudes de participación. a) Data límite de presentación: dentro do prazo de 15 días naturais, que contarán dende a publicación do último anuncio de licitación deste contrato, xa sexa no BOP, DOG ou no perfil do contratante do Concello. b) Documentación a presentar: a sinalada nos pregos de cláusulas administrativas particulares e de prescricións técnicas c) Lugar de presentación: Concello de Melide, Rexistro Xeral. Praza do Convento n.º 5, 15800, Melide, A Coruña.9.–Criterios de adxudicación do contrato. Os criterios contidos no prego e coa ponderación que nestes se sinala. Publicados no perfil do contratante: www.concellodemelide.org 10.–Apertura das ofertas. Segundo establece o prego de condicións.11.–Gastos dos anuncios. Cláusula XXI do prego. Melide, 26 de decembro de 2013. A ALCALDESA María Ángeles Vázquez Mejuto
07/01/2014 | Administración LocalMunicipal
A Coruña
Área de Facenda e Administración Pública
Contratación
Modificación pliegos licitación As-49/2013

Modificación pregos licitación As-49/2013 Por resolución da Tte. de alcalde da Área de Facenda e Administración Pública, de data 23 de decembro de 2013, anúlase o prego de cláusulas administrativas particulares regulador da contratación do servizo de conserxaría e outros servizos de natureza polivalente para o funcionamento do centro cívico de San Pedro de Visma (As-49/2013), aprobándose un novo prego. O anuncio de licitación foi publicado no BOP de data 13 de novembro de 2013, núm.216, páxina 13996. Según o art.75 do R. D. 1098/2001, do 12 de outubro, polo que se aproba o Regulamento Xeral da Lei de Contratos, o prazo de presentación de ofertas será de 15 días, a contar dende o seguinte ó da publicación deste anuncio no Diario Oficial de Galicia. A Coruña, 26 de decembro de 2013. O ALCALDE, P. D. A Tte. de alcalde responsable de Facenda e Administración Pública Rosa M.ª Gallego Neira
07/01/2014 | Administración LocalMunicipal
Touro
Anuncio de aprobación inicial do orzamento para o exercicio 2014

Aprobado inicialmente polo Pleno da Corporación, con data 20 de decembro de 2013, o presuposto xeral para o exercicio económico de 2014, o cadro de persoal, a relación de postos de traballo e bases de execución do presuposto para dito exercicio; en cumprimento do disposto no artigo 169.1 do Texto Refundido da Lei Reguladora das Facendas Locais R. D. 2/2004 de 5 de marzo, e disposicións concordantes, exponse ao público na Secretaría deste Concello polo prazo de 15 días -que empezará a contar desde o seguinte ao da inserción do presente edicto no Boletín Oficial da Provincia- para que durante o mesmo poidan formularse as reclamacións que se consideren pertinentes, que deberán ser dirixidas ao Alcalde-Presidente desta Corporación. Touro, 23 de decembro de 2013 O Alcalde, Asdo. Ignacio Codesido Barreiro
07/01/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago

EDICTO DE CITACIÓN PARA A NOTIFICACIÓN DE REQUIRIMENTO DE PAGO D. Emilio A. Álvarez Fachado, xefe de Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal aos debedores que se relacionan, nos termos do artigo 112.1 da Lei 58/2003, xeral tributaria, por medio do presente e de conformidade co disposto en devandita norma, cítaselle para ser notificado, mediante comparecencia, durante o prazo e no lugar que logo se dirá, do seguinte REQUIRIMENTO DE PAGO, ditado no curso do expediente administrativo que lle afecta, incoado por esta Recadación: REQUIRIMENTO DE PAGO Nas datas reflectidas nos respectivos expedientes, polo Sr. tesoureiro municipal ditouse providencia de embargo de bens. Transcorrido o prazo de ingreso previsto no art.62.5 da Lei 58/2003, xeral tributaria (anter. art.108 do Regulamento xeral de recadación, R. D. 1684/1990), sen que se satisfixeran os créditos notificados, foi emitido REQUIRIMENTO DE PAGO nos expedientes que se relacionan a continuación: O que se comunica aos efectos oportunos, requiríndose o pago do importe dos expedientes, que se poderá facer efectivo nas oficinas da Recadación Municipal, sita na r/ Franxa, n.º 20-22, baixo, en horario de 8 a 14 horas ou ben mediante transferencia bancaria á conta restrinxida de Recadación, nº 2080.0008.34.3110000030, indicándose naquela o n.º de expediente mencionado na listaxe precedente. Así mesmo, e de conformidade co disposto no art.169.4 da Lei 58/2003, xeral tributaria, requírese ao debedor para que proceda ao sinalamento de bens para o embargo, advertindo do seu dereito de alterar a orde do mesmo se os bens que sinale garanten coa mesma eficacia e prontitude o cobro da débeda que os que preferentemente deban ser tratados e non se causar con iso prexuízo a terceiro. Prazo da comparecencia: A comparecencia para recibir a notificación aludida haberá de producirse no prazo de quince días naturais contados a partir do seguinte ao da publicación deste anuncio no Boletín Oficial da Provincia. Cando transcorrido devandito prazo non se compareceu, a notificación entenderase producida para todos os efectos legais desde o día seguinte ao do vencimiento do prazo. Lugar de comparecencia: Oficinas do Servizo de Recadación, sitas en c/ Franxa, 20-baixo. Horario: luns a venres, de 8 a 14 horas. A Coruña, 18 de decembro de 2013. O xefe do Departamento de Recadación
07/01/2014 | Administración LocalMunicipal
Ferrol
Facenda e Patrimonio
Edito comparecencia (Baeza López de la Osa Federico, etc.)

O non ser posible a notificación persoal e de acordo co que establece o artigo 112 da Lei 58/03, Lei Xeral Tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Notificacións en período voluntario das liquidacións de: - Imposto vehículos - Imposto sobre bens inmobles - Tasa extinción de incendios Nas dependencias do Concello de Ferrol en horario de 9:00 á 14:00 horas de luns a venres. Casa do concello: Praza de Armas, s/n. Ferrol. Teléfono: 981 94 40 45 Ferrol, 17 de decembro de 2013 O alcalde José Manuel Rey Varela
07/01/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposicións a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 19 de decembro de 2013 O xefe do Departamento de Recadación Asdo.: Emilio Antonio Álvarez Fachado
07/01/2014 | Administración LocalMunicipal
Ribeira
Notificacións por comparecencia

ANUNCIO NOTIFICACIÓN POR COMPARECENCIA (art.112 LXT) De conformidade co disposto no artigo 112 da Lei 58/2003, do 17 de decembro, xeral tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira. Pz. Do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 19/12/2012 e publicado no BOP da Coruña do día 02/01/2013 e a modificación posterior aprobada por decreto de Alcaldía de data 09/05/2013 e publicada no BOP da Coruña do día 07/06/2013. RECURSOS Contra o presente acto poderá interpoñer recurso CONTENCIOSO-ADMINISTRATIVO ante o Xulgado do Contencioso-Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a vinteseis de decembro de 2013. O ALCALDE EN FUNCIÓNS DANIEL JONATHAN LANCHAS PEREZ CARASA (Decreto de substitución de 23 de decembro de 2013)
07/01/2014 | Administración LocalMunicipal
Pontedeume
Aprobación provisional da Ordenanza reguladora do prezo público polo servizo de axuda no fogar (Ordenanza n.º 37)

ANUNCIO DE APROBACIÓN PROVISIONAL DA ORDENANZA REGULADORA DO PREZO PÚBLICO POLO SERVIZO DE AXUDA NO FOGAR (ORDENANZA N.º 37) O Pleno do Concello de Pontedeume, en sesión ordinaria celebrada o 26/12/2013, acordou aprobar con carácter provisional a ordenanza reguladora do prezo público pola prestación do servizo de axuda no fogar do Concello de Pontedeume e derrogar expresamente a Ordenanza nº 36 reguladora do prezo público pola prestación do servizo de axuda a domicilio do Concello de Pontedeume, aprobada polo Pleno do Concello de Pontedeume o 31/07/2013 e publicada no BOP nº 180 (20/09/2013), que queda derrogada unha vez que comece a aplicarse a nova ordenanza reguladora. En cumprimento do que se dispón nos artigos 49 e 70.2 da Lei 7/1985, do 2 de abril, reguladora das bases do réxime local, sométese o expediente a información pública polo prazo de trinta días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que se estimen oportunas. De non presentarse reclamacións dentro do dito prazo, entenderase automáticamente elevado a definitivo o acordo ata entón provisional sen necesidade de acordo plenario. Pontedeume, 27 de decembro de 2013. O alcalde Gabriel Torrente Piñeiro
13/01/2014 | Administración LocalMunicipal
Sada
Secretaría
Corrección de erros nas bases de proceso selectivo para a provisión interina dunha (1) praza de traballador-a social

ANUNCIO Con data 7/01/2014 a Alcaldía do Concello de Sada ditou a seguinte resolución: “Advertido erro nas bases da convocatoria do proceso selectivo para a provisión interina dunha (1) praza de traballador/a social, aprobadas polo Decreto da Alcaldía núm.2046/2013, do 19 de decembro (BOP A Coruña núm.248, 31/12/2013), Considerando o disposto no artigo 105.2 da Lei 30/1992, do 26 de novembro, de réxime xurídico das administracións públicas e procedemento administrativo común, resolvo: 1.º. Publicar de xeito urxente no Boletín Oficial da Provincia da Coruña a corrección de erros das bases da convocatoria do proceso selectivo para a provisión interina de unha praza de traballadora social, respecto a base 4.ª, de forma que onde di: “NOVAGALICIABANCO 2080/0035/83/3110000028 e BANCO POPULAR 0075/8989/13/0600093769” debe dicir: “BANCO PASTOR: 0238/8109/96/0660000173 e NOVAGALICIABANCO: 2080/5161/87/3110005369”. 2.º. O prazo de presentación de instancias non se varía ao non afectar o erro a elementos esenciais da convocatoria”. O que se publica para xeral coñecemento. Sada, 7 de xaneiro de 2014. O alcalde Ernesto Anido Varela
13/01/2014 | Administración LocalMunicipal
Lousame
Publicación anuncio de aprobación inicial “Ordenanza reguladora das operacións forestais de tela. e repoboación do Concello de Lousame”

O Pleno do Concello en sesión de data 19 de decembro de 2013, acordou aprobar inicialmente “ORDENANZA REGULADORA DAS OPERACIÓNS FORESTAIS DE TALA, SACA, DEPÓSITO E TRANSPORTE DE MADEIRA E REPOBOACIÓN NO CONCELLO DE LOUSAME”. O acordo estará exposto ó público durante trinta días tal como dispón o art.49 da Lei 7/1985, de 2 de abril, reguladora das bases do réxime local, e o expediente administrativo poderá ser examinado na Secretaría do Concello para que durante o mesmo prazo os interesados podan presentar as reclamacións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do mesmo e a do texto íntegro da Ordenanza. Lousame, 20 de decembro de 2013. A alcaldesa. Asdo.: Mª Teresa Villaverde Pais.
13/01/2014 | Administración LocalMunicipal
Cerdido
Presuposto municipal 2014

ANUNCIO O día 16.12.2013 o Pleno do Concello de Cerdido aprobou con carácter inicial os presupostos municipais para o ano 2014, así como o cadro de persoal do concello, xa que no período de exposición ao público non se presentaron alegación ningunha, cómpre publicar o resumo por capítulos dos presupostos municipais, ao abeiro do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. CADRO DE PERSOAL 2014 A.–FUNCIONARIOS DE CARREIRA B.–PERSOAL LABORAL Cerdido, 9 de xaneiro de 2014. A alcaldesa Ana Rodríguez Montero
13/01/2014 | Administración LocalMunicipal
Lousame
Publicación anuncio “Ordenanza fiscal reguladora da licenza pola posesión de animais potencialmente perigosos.”

O Pleno do Concello en sesión de data 19 de decembro de 2013, acordou aprobar “Ordenanza fiscal reguladora da licenza pola posesión de animais potencialmente perigosos e do seu rexistro e das taxas pola prestación de tales servizos”. O acordo provisional estará exposto ó público durante trinta días hábiles tal como dispón o art.17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, e o expediente administrativo poderá ser examinado na Secretaría do Concello para que, durante o mesmo prazo, os interesados podan presentar as reclamacións ou suxestións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro das modificacións aprobadas. Lousame, 23 de decembro de 2013. A alcaldesa. Asdo.: Mª Teresa Villaverde Pais.
13/01/2014 | Administración LocalMunicipal
Ferrol
Urbanismo
Información pública reforma interior de supermercado en polígono da Gándara, parcela 18-19, Mercartabria, S. L. U.

Solicitada por Mercartabria S. L. U. licenza municipal para a instalación e apertura da actividade de reforma interior de supermercado, nas parcelas 18-19 do Polígono da Gándara, sométese a información pública por período de vinte días hábiles, co fin de que poida examinarse o expediente no Negociado de Licenzas deste Concello e formularse por escrito as reclamacións e/ou observacións que se estimen oportunas, de conformidade co disposto no art.8 do Decreto 133/2008, do 12 de xuño de Avaliación de Incidencia Ambiental. Ferrol, 26 de decembro de 2013. O concelleiro delegado de Urbanismo, Infraestruturas e Contratación. Asdo. Guillermo Evia Pérez
13/01/2014 | Administración LocalMunicipal
Melide
Anuncio de formalización de contrato de obras

a) Organismo: Concello de Melide b) Dependencia que tramita o expediente: Secretaría c) Dirección de internet do perfil do contratante: www.concellodemelide.org; www.contratosdegalicia.es a) Tipo: contrato de obras b) Descrición: “Proxecto básico e de execución de: reparación da pista Orois-Baltar, Melide (A Coruña)” a) Tramitación: ordinaria b) Procedemento: Negociado sen publicidade 4.- Valor estimado do contrato: 90.909,10 euros 5.- Presuposto base de licitación: 90.909,10 euros. IVE: 19.090,90 euros. Importe total: 110.000,00 euros. a) Data da adxudicación: 28 de novembro de 2013 b) Data da formalización: 11 de decembro de 2013 c) contratista: “CONSTRUCCIONES LIZI PALENCIAS RABBAH” d) Importe de adxudicación: 90.909,09 euros. IVE: 19.090,91 euros. Importe total: 110.000,00 euros. Melide, 2 de xaneiro de 2014 A alcaldesa María Ángeles Vázquez Mejuto
13/01/2014 | Administración LocalMunicipal
Carballo
Anuncio de aprobación inicial de desafectación da planta baixa da escola unitaria de Entrecruces do Concello de Carballo

O Pleno Municipal, en sesión ordinaria celebrada o día 30 de decembro de 2013, adoptou o acordo de desafectar a planta baixa da escola unitaria de Entrecruces, dacordo co seguinte: Primeiro.- Alterar a cualificación xurídica da planta baixa do ben que se relaciona a continuación, cualificada de servizo público e destinada ó ensino, desafectándoa do dominio público a que estaba adscrita e cualificándoa como ben patrimonial do Concello de Carballo. Edificio de dúas plantas, baixo e piso, cunha superficie ocupada en planta de 102,70 m2. Corresponden a cada planta 86,35 m2 e ó porche aberto 16,35 m2. A superficie catastral actual da totalidade da parcela é de 253 m2 cos seguintes lindeiros: Norte: Jesús Noya Vázquez. Sur: Camiño de Taboada a Igrexa. Este: Camiño de Taboada a Igrexa. Oeste: porción segregada. Propietario: Concello de Carballo 100% do pleno dominio. Libre de cargas e gravames. Cualificación xurídica: Planta baixa: Dominio público, servizo público (art.4 RD 1372/1986, art.76 RDL 781/1986). Planta alta: Patrimonial Cualificación urbanística: Súelo urbano de núcleo rural (Normas Subsidiarias e complementarias do Planeamento de Carballo (réxime de aplicación do súelo de núcleo rural da Lei 9/2002 de ordenación urbanística e protección do medio rural de Galicia)). Inscrición no Rexistro da Propiedade de Carballo: Tomo 1073, libro 367, folio 154, finca núm.34453, inscrición 1ª. Referencia catastral: forma parte da parcela con referencia 5763705NH2756S0001OB. Sométese o expediente a información pública por prazo dun mes no taboleiro de anuncios do Concello e no Boletín Oficial da Provincia da Coruña co obxecto de que se podan presentar alegacións ou reclamacións ó mesmo. Rematado o prazo regulamentario sen terse presentadas alegacións ou reclamacións, considerarase definitivamente aprobada a desafectación do mencionado inmoble. Carballo, 3 de xaneiro de 2014 O Alcalde D. Evencio Ferrero Rodríguez
13/01/2014 | Administración LocalMunicipal
Sada
Alcaldía
Delegacións da Alcaldía e nomeamento de Concelleiros Delegados

Coa data do 02 de xaneiro de 2014, esta Alcaldía, mediante o decreto núm.2, ditou a seguinte resolución: <<Vista a necesidade de proceder a unha remodelación do Goberno Municipal, logo da resolución desta Alcaldía núm.2051/2013, do 20 de decembro, de cese do cargo de varios Concelleiros Delegados, en relación ás delegacións que foran efectuadas mediante as resolucións núms.903/2011, do 17 de xuño, e 45/2013, do 11 de xaneiro, ditadas por esta Alcaldía-Presidencia; en uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico Municipal e 43, 44, 46, 47 e 52 do Regulamento aprobado por Real Decreto 2.568/1986, de 28 de novembro, RESOLVO: 1º.- Nomear delegados da Alcaldía aos seguintes concelleiros: - Concelleiro delegado de Urbanismo e Infraestruturas, D. Josep Ricard Chumaña Casiano. - Concelleira delegada de Facenda, Emprego e Réxime Interior, D.ª María Núñez Regueiro. - Concelleira delegada de Benestar Social, Cultura, Educación e Deporte, D.ª María Soraya Salorio Porral. - Concelleiro delegado de Medio Ambiente, Promoción Económica e Turismo, D. Fernando Campos Seijo. As ditas delegacións abarcarán o exercicio de todas as atribucións delegables desta Alcaldía relativas ás áreas ou servizos correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno. Respecto ás Parroquias, Seguridade Cidadá e Obras e Servizos serán asumidas directamente por esta Alcaldía-Presidencia.2º.- Esta resolución, que requirirá para a súa eficacia a aceptación dos concelleiros nomeados, producirá efectos a partir do día seguinte ao desta data, notificarase aos designados, publicarase no Boletín Oficial da Provincia e no Taboleiro de Edictos e será comunicada ao Pleno na primeira sesión que o dito órgano celebre.>>. Sada, 03 de xaneiro de 2014 O Alcalde, Asdo.: Ernesto Anido Varela
13/01/2014 | Administración LocalMunicipal
Carnota
Prórroga do orzamento (exercicio económico 2014 prorrogado do 2011)

DON RAMON NOCEDA CAAMAÑO, ALCALDE PRESIDENTE DO CONCELLO DE CARNOTA, VISTO O INFORME de Intervención de hoxe 30/12/2013, en relación á prórroga do orzamento do exercicio do 2011, último aprobado polo pleno da Corporación, e realizados os axustes necesarios VISTOS os artigos 112.5 da lei 7/1985, reguladora das bases de réxime Local, 169.6 do texto refundido da lei reguladora das facendas locais, aprobado polo Real Decreto Lexislativo 2/2004, do 5 de marzo, e o artigo 21 do Real Decreto 500/1990, de 20 de abril, R E S O L V O: APROBAR a prórroga do orzamento do 2011, cuxos Estados de Ingresos e Gastos son como sigue: Dado en Carnota, a 30 de Decembro de 2013 O ALCALDE Asd. Concepcion Reyes El Ammari Terriente
13/01/2014 | Administración LocalMunicipal
Negreira
Publicación anuncio referente a baixas de oficio

Tendo coñecemento esta Alcaldía, que as persoas abaixo mencionadas, empadroadas neste Concello, non residen neste Termo Municipal, incumprindo deste xeito os requisitos establecidos no artigo 54 do Regulamento de Poboación e Demarcación Territorial, ábrese un prazo de 15 días a contar dende o seguinte ó da publicación deste edicto no BOP para que os/as interesados/as presenten ante esta Alcaldía as alegacións que consideren pertinentes respecto da súa situación no Padrón de Habitantes, facéndolle saber que finalizado o dito prazo continuaranse os trámites relativos á baixa de oficio. Negreira, 27 de decembro de 2013 O ALCALDE Juan J. Rey Maceira
13/01/2014 | Administración LocalMunicipal
Abegondo
Aprobación inicial da Ordenanza reguladora da taxa e prezo público polos servizos municipais asociados á celebración de matrimonios civís

O Concello Pleno, en sesión ordinaria celebrada o día 26 de decembro de 2013, acordou a aprobación inicial da ORDENANZA REGULADORA DA TAXA E PREZO PÚBLICO POLOS SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 3 de xaneiro de 2014 O alcalde Presidente José Antonio Santiso Miramontes
13/01/2014 | Administración LocalMunicipal
Betanzos
Acondicionamento e pavimentación de camiños de acceso a núcleos das parroquias de S. Estevo de Piadela, Santiago de Requian e outros

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “acondicionamento e pavimentación de camiños de acceso a núcleos das parroquias de S. Estevo de Piadela, Santiago de Requián e otros” a) Tramitación: urxente b) Forma: Procedemento aberto cun único critero de valoración (factor prezo) 4.-Presuposto base de licitación.: 53.907,52 € (IVE incluido) Provisional: non se esixe Definitiva: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 13 días naturais contados a partir do día seguinte da publicación deste anuncio no BOLETIN OFICIAL DA PROVINCIA, finalizando o prazo ás 14:00 b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 20 de decembro de 2013 O ALCALDE, Asdo: José Ramón García Vázquez
13/01/2014 | Administración LocalMunicipal
Ortigueira
Secretaría
Anuncio de concesión de subvencións

En cumprimento do disposto no artigo 18 da Lei 38/2003, do 17 de novembro Xeral de Subvencións, no artigo 30 do regulamento de desenvolvemento, aprobado polo real Decreto 887/2006, do 21 de xullo, e no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións concedida, por resolucións da Alcaldía, con cargo a aplicación orzamentaria 2414800002, durante o ano 2013 a empresas para a creación de emprego a través de instalación de novas empresas o Polígono Industrial de Regañ-Cuiña segundo a convocatorias deste Concello publicada no BOP número 46 de data 7 de marzo de 2013, e a súa modificación publicada no BOP número 128 de data 8 de xullo de 2013 As resolucións da Alcaldía polas que se outorgan as citadas subvencións atopanse expostas no taboleiro de edictos do Concello. O que se fai publico aos efectos oportunos e para xeral coñecemento Ortigueira, 20 de decembro de 2013 O Alcalde Rafael J. Giron Martinez
13/01/2014 | Administración LocalMunicipal
Lousame
Publicación anuncio de modificación de Ordenanza fiscal reguladora do IVTM

O Pleno do Concello en sesión de data 19 de decembro de 2013, acordou modificar a Ordenanza fiscal reguladora do Imposto sobre Vehículos de Tracción Mecánica. O acordo provisional estará exposto ó público durante trinta días hábiles tal como dispón o art.17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, e o expediente administrativo poderá ser examinado na Secretaría do Concello para que, durante o mesmo prazo, os interesados podan presentar as reclamacións ou suxestións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro das modificacións aprobadas. Lousame, 20 de decembro de 2013. A alcaldesa. Asdo.: Mª Teresa Villaverde Pais.
13/01/2014 | Administración LocalMunicipal
Abegondo
Aprobación inicial da modificación da Ordenanza fiscal reguladora da taxa pola subministración de auga potable

O Concello Pleno, en sesión ordinaria celebrada o día 26 de decembro de 2013 acordou a aprobación provisional da modificación da Ordenanza Fiscal reguladora da taxa pola prestación do servizo de subministración de auga potable. En cumprimento do disposto no artigo 17.2 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o seguinte á inserción deste anuncio no Boletín Oficial da Provincia, aos efectos de que os interesados poidan examinar o expeidente e presentar as reclamacións que estimen oportunas. Se transcorrido o dito prazo non se presentaron reclamacións, consideraráse aprobado definitivamente o acordo de aprobación provisional. Abegondo, 16 de decembro de 2013. O Alcalde-Presidente, José Antonio Santiso Miramontes.